NÁVRH

UZNESENIE VLÁDY SLOVENSKEJ REPUBLIKY
č. 
z 

k návrhu Dohody medzi vládou Slovenskej republiky a vládou Japonska o udelení grantu japonskej vlády Vysokej škole výtvarných umení v Bratislave uzatvorenej formou výmeny osobných nót

Číslo materiálu:		
Predkladateľ:	minister zahraničných vecí	
Vláda
A. 	súhlasí 
A.1. 	s uzavretím dohody medzi vládou Slovenskej republiky a vládou Japonska o udelení grantu japonskej vlády Vysokej škole výtvarných umení (ďalej len ”dohoda”) formou výmeny osobných nót podľa predloženého návrhu
A.2. 	s uzavretím Protokolu o procedurálnych otázkach, vrátane jeho prílohy a s podpísaním Zápisu z rokovania (ďalej len súvisiace dokumenty)
A.3.	so splnomocnením Vysokej školy výtvarných umení v Bratislave na otvorenie účtu na účely realizácie grantu japonskej vlády v zmysle dohody
B. 	splnomocňuje
B.1.	ministra zahraničných vecí a ako alternáta štátneho tajomníka ministerstva zahraničných vecí podpísať súhlasnú odpoveď k návrhu dohody formou výmeny osobných nót a súvisiace dokumenty
C. 	ukladá 
ministrovi školstva
C.1. zabezpečiť podpis Dohody o zastúpení (Agent Agreement) medzi Vysokou školou výtvarných umení a Japan International Cooperation System
								Termín: ihneď
C.2.	zabezpečiť vykonávanie dohody a v tejto súvislosti ustanoviť zástupcu oprávneného uzavierať príslušné zmluvy v súlade s bodom 4 dohody
								Termín: ihneď
ministrovi financií
C.3.	zabezpečiť oslobodenie tovaru dovážaného v rámci kultúrneho grantu japonskej vlády Vysokej škole výtvarných umení od dovozných platieb v súlade s colnými predpismi 
								Termín: ihneď
C.4.	zabezpečiť oslobodenie japonských fyzických a právnických osôb od vnútroštátnych daní a ďalších finančných poplatkov, ktoré môžu byť uložené v Slovenskej republike v súvislosti s dovozom zariadení v rámci grantu podľa vnútroštátnych predpisov
								termín: ihneď
Vykonajú:	minister zahraničných vecí
minister financií
minister školstva